Ohjelmassa tänään pääset kanssani maailman ihmeellisimpään maahan, -
Israeliin.
Kävelemme samoilla kaduilla ja kivillä, joilla Jeesus itse käveli -
kantaessaan ristiä Golgatalle.
Tapaat juutalaisia, jotka ovat ottaneet vastaan Jeesuksen.
Kuulet heiltä mahtavista ihmeistä, joita Jeesus tekee Israelissa.
Vierailemme lapsikylässämme -
ja kastamme ihmisiä Jordanjoella.
Mikä parasta, käymme luolassa, josta valtaosa ihmisistä ei tiedä.
Sinne Jeesus laitettiin, ja siellä Hän nousi kuolleista.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
ISRAELISSA ON TAPAHTUMASSA JOTAKIN
Tänään sanon: Shalom!
Olen Tommy Lilja. Katsot "Pastori Tommy Liljan seurassa" -ohjelmaa.
Tänään on luvassa hieno jakso.
Tapaatte monia vieraita Israelista.
Kerron teille Israelista, -
juutalaisista ja Kuninkaan kaupungista, Jerusalemista.
Pastori ja evankelista Tommy Lilja seuraa omistautuneesti Jeesusta -
Himalajalta Afrikan syrjäisiin kyliin ja Jerusalemin sydämeen.
Tommy on matkustanut yli 20 vuotta ympäri maailman -
järjestäen kokouksia, evankelioiden, kastaen ja parantaen sairaita.
Liity Tommyn seuraan, niin näet, mitä Jeesus tekee maailmassa tänään.
Jeesuksen seuraaminen on sitä, että auttaa juutalaisia takaisin Israeliin.
Kun kävin Israelissa pyhiinvaellus- kiertueella vuonna 1997 -
ja avasin Raamatun, Pyhä Henki alkoi opastaa minua halki Raamatun.
Hän kirkasti minulle, että nyt eletään aikaa, -
jolloin kansakuntien tulee tuoda Jumalan kansa takaisin kotiin Israeliin.
Hän antoi minulle kaksi sananpaikkaa.
Jes. 49:22: "Näin sanoo Herra, Herra: -
Katso, minä nostan käteni kansakuntien puoleen, -
kohotan lippuni kansoja kohti, niin he tuovat sinun poikasi sylissänsä -
ja kantavat sinun tyttäresi olkapäillään."
Ajattelin, että käsi ja lippu olivat Jeesus.
Hän jatkaa jakeessa 66:20: -
"Ja he tuovat kaikki teidän veljenne kaikista kansoista uhrilahjana Herralle
[...] minun pyhälle vuorelleni Jerusalemiin".
Näin näyn, että Jerusalemia ympäröivät vuoret -
olivat täynnä juutalaisten koteja.
Ja että ihmiset kohotetuin käsin toivottivat Jeesuksen tervetulleeksi -
Hänen toisessa tulemuksessaan.
Hän ei näet voi saapua, ennen kuin juutalaiset ovat palanneet Israeliin.
Jeesus tulee noutamaan seurakuntaansa, -
mutta paikka, jonne Hän tulee, on Israelin maa, -
Jerusalem ja juutalainen kansa.
Jeesuksen seuraaminen on sitä, mitä Jesaja profetoi: -
Kantaa Israelin poikia ja tyttäriä -
sylissämme ja olkapäillämme kaikista kansakunnista -
Jumalan pyhälle vuorelle Jerusalemiin.
Siksi minä autan juutalaisia palaamaan Israeliin.
Voit olla osa Jumalan profeetallista liikettä.
Miten, kysyt. Tiedäthän; elämme lopunaikoja.
Juutalaiset palaavat ja kotiutuvat. Täällä heitä tulee uskoon.
Kun he tulevat uskoon, Kristuksen paluu on tosi lähellä.
Auta minua. Olen auttanut yli 20 000 juutalaista takaisin tänne.
He palaavat. Ennen kuin Jeesus voi palata, -
jokaisella juutalaisella on oleva mahdollisuus palata.
Nyt näemme, että Jumala vuodattaa henkensä.
Heitä alkaa tulla uskoon täällä.
Voit olla apunani, sillä työskentelen myös messiaanisen liikkeen kanssa.
Monet juutalaiset tänään ottavat vastaan Jeshuan.
Kun autat minua työssäni, -
olet osa Jumalan profeetallista liikettä.
Me näet lähestymme Jeesuksen Kristuksen paluuta.
Tänään todella seuraamme Jeesuksen Kristuksen jalanjälkiä.
Olen Jerusalemin Vanhassakaupungissa.
Kivet, joilla nyt seison, ovat varmuudella Jeesuksen ajalta.
Kävelen Via Dolorosaa pitkin.
Kun Jeesus kantoi ristiä Golgatalle, -
Hän kulki näitä kiviä pitkin. Tämä on mahtavaa.
Mutta Jeesuksen seuraaminen on jotain paljon enemmän.
Kun Jeesus kulki Via Dolorosalla, -
ihmiset luulivat, että kaikki on lopussa.
Mutta kaikki ei ollut lopussa. Kun Hän kuoli ristillä, se oli jonkin alku.
Ehkä joku katsoo tätä ja sanoo: "Tommy, et ymmärrä, -
missä tilanteessa olen ja mitä on tapahtunut. Olen aivan maassa."
Ehkä olet maassa. Ehkä olet kulkenut omaa Via Dolorosaasi.
Mutta sanon, että tänään ohjelmassani teen kaikkeni -
yhdessä Jeesuksen ja Pyhän Hengen kanssa, -
sillä läpimurto on lähellä. Jumala käski minun sanoa sinulle, -
että se on aivan kulman takana. Olet kamppaillut.
Olet ollut maassa ja rikki. Olet kysynyt: "Mikä minussa on vikana?"
Jumala sanoo: "Sinussa ei ole vikaa. Pojassani ei ollut mitään vikaa, -
kun Hän käveli Via Dolorosaa. Minä autan sinua tänään."
Olet lähempänä läpimurtoa kuin luuletkaan.
Kun vaeltaa Jumalan kanssa, kyse ei ole epäonnistumisista ja kaatumisista.
Kyse on siitä, että nousee taas pystyyn.
Tiedän, että sinussa on voima nousta jälleen.
Sinä ja minä vaellamme Jeesuksen jalanjäljissä.
Kun seuraamme Häntä, joskus meidän pitää kulkea sama tie.
Meidän pitää kulkea läpi oma Via Dolorosamme.
Mutta tiedäthän. Via Dolorosa voi viedä ristille, -
mutta risti ei ole päätepiste.
Jumalassa on ylösnousemusvoima, -
ja tuo voima tulee luoksesi tänään.
Olen David Lazarus, messiaanisen seurakunnan pastori Tel Avivissa.
Kun olin nuori, emme tienneet lainkaan, että Jeesus on juutalainen.
Me kutsumme Häntä Jeshuaksi.
Emme tienneet, että Hän oli osa uskontoamme ja kansaamme.
Kun tulin Israeliin, joku ojensi minulle Raamatun.
Se oli erilainen kuin ne, joita olin lukenut aiemmin, -
sillä siinä oli mukana myös Uusi testamentti.
Me juutalaiset emme ikinä lue Uutta testamenttia, -
joka on ihmiskunnan historian merkittävin kirja.
Sen kirjoittivat juutalaiset tässä maassa.
Mutta silti juutalaiset eivät lue omaa kirjaansa.
Kun joku ojensi sen minulle ja avasin Uuden testamentin, -
se mullisti elämäni. Minusta tuli uusi ihminen silloin.
Jeesus tuli Herrakseni ja Vapahtajakseni. - Vau!
Näiden miesten tarina on mahtava. He ovat Israelissa syntyneitä juutalaisia.
He ovat tyypillisiä nuoria juutalaismiehiä.
Pidimme Jeesusta vieraana.
Vihollisena.
He varttuivat luullen, etteivät Jeesus ja kristinusko ole juutalaisia varten.
Mutta sitten tapahtui jotain. Chenin elämässä tapahtui ihme.
Hänen lapsellaan todettiin syöpä. Kasvain ja leukemia veressä.
Tilanne oli tosi huono.
Seurakunnasta tuli ihmisiä, jotka rukoilivat lapsen puolesta.
Lapsi parani täysin. Nykyään hän näkee, hymyilee ja leikkii.
Lääkäri sanoi, että se on ihme.
Ihme todisti heille, -
että Jeesus on elävä ja todellinen Jumala.
Hän toimii tänäänkin. Ihmeitä ei ole vain Raamatussa -
vaan niitä tapahtuu yhä. Miesten elämä muuttui.
Näin sen ihmeen. Sen jälkeen huomasin, miten itse aloin muuttua.
Minusta tuli avuliaampi.
Huomasin, että sydämeni muuttui.
Ensi kertaa elämässäni tunsin Jumalan sisimmässäni.
Tunsin totuuden. Näin, että Jeesus on totuus.
Seurakunta menee eteenpäin suurin harppauksin. On monia ihmeitä.
Tavoitamme yhteiskuntaa, kaupunkia ja ihmisiä.
Autamme, tuemme ja osoitamme Jumalan rakkautta. Tosi tärkeää.
Yritän joka päivä auttaa yhä enemmän juutalaisia.
Muistan, millainen itse olin, ja näen heidät siinä valossa.
Pyhä Henki sanoo minulle: "Mene! Kerro heille!
He elävät pimeydessä. Auta heitä." Sitä teemme joka päivä.
Silti on totta kai rankkaakin.
Koemme joskus, että me messiaaniset jäämme yksin kristillisellä kentällä.
Meille tekee hyvää, kun maailman kristityt auttavat ja tukevat meitä.
Tunnemme, että puolestamme rukoillaan ja perhe on kanssamme.
Yhteistyö Tommyn kanssa on meille tärkeää. Samoin apu ja tuki.
Tunnemme, ettemme taistele yksin. Että veljemme on kanssamme.
1970-luvulla Jeesukseen uskovia juutalaisia oli vain kourallinen.
Mutta sitten Jumala alkoi suvereenisti ja yliluonnollisesti avata asioita.
Tapahtui jotain. - Aivan. Peite poistettiin heidän silmiensä edestä.
Monilla minun sukupolvestani on samanlaisia kokemuksia.
He alkoivat ymmärtää, kuka Messias on: Jeesus. En pysty selittämään sitä.
Ei ollut mitään suurta juutalaisia tavoittavaa lähetystyöponnistusta, -
kampanjaa, strategiaa, ohjelmaa eikä rahavirtoja.
Se oli Jumalan suvereeni työ.
Jumala teki sen Henkensä kautta. - Ehdottomasti.
Niin profeetta Sakarja sanoi. Hän vuodattaa Henkensä.
Hän vuodattaa armon ja rukouksen Hengen.
Ja se on alkanut. - Aivan.
Jos se on alkanut, se kertoo, missä ajassa elämme.
Niin. Puhumme aina Israelin kansan ennalleenasettamisesta -
takaisin tähän maahan.
Kun Jumala kutsui minut juutalaistyöhön, -
Hän avasi ovet yhteistyölle Israelin valtion kanssa.
Minuun luotetaan hallitustasolla.
Teen yhteistyötä juutalaisten suurlähetystöjen kanssa maailmalla.
Järjestöni keskittyy kolmannen maailman juutalaisiin, -
kuten etiopialaisiin, intialaisiin -
ja juutalaisiin islamin rautaesiripun takana.
Lennätämme Etiopian juutalaistoimijoiden kanssa -
niin monia juutalaisia kuin suinkin takaisin kotiin Israeliin.
Israelissa meillä on kehittynyt organisaatio, -
joka auttaa palaajia sulautumaan maahan, kulttuuriin ja yhteiskuntaan.
Ja voin sanoa, ettei maailmassa ole toista Israelin veroista maata, -
kun puhutaan paluumuuttajien sulauttamisesta yhteiskuntaan.
Tämä on suosikkipaikkojani Israelissa: Neve Michael.
Tämä ei ole orpokoti vaan lapsikylä.
Kun lapset tulevat tänne, -
he elävät perheyksiköissä.
Heistä huolehditaan niin kuin oikeissa perheissä.
Tänään esittelen, mitä täällä tehdään.
Tapaatte erään johtajista, Havan. Hän kierrättää meitä tällä.
Nyt menen tapaamaan Havaa.
Seuratkaa minua, kun seuraan Jeesusta täällä Pyhässä maassa.
Olemme Neve Michaelissa, -
joka tarjoaa kodin riskiryhmään kuuluville lapsille Israelissa.
Tällaisia koteja on monia, mutta me olemme koko maassa ainoa, -
jolla on näin laajat omat palvelut: kaksi kriisikeskusta ja koulu -
lapsille iältään 4―18-vuotta.
Pastori Tommy on tuntenut lapsista monet jo 4-, 5- ja 6-vuotiaasta asti.
Monet hymyistä, joita lapsilla on kasvoillaan joka päivä, -
on pastori Tommyn hienon tuen, rakkauden ja huolenpidon ansiota.
Ajatus perheestä on hyvin tärkeä.
Meidän pitää opettaa lapsille perheen malli, -
koska he eivät tunne sitä.
Täällä ei ole ainoatakaan lasta, -
joka voisi sanoa tulevansa tavanomaisesta perheestä.
Yksikään lapsemme ei tule tavanomaisesta perheestä.
He ovat perheessään kokeneet hirveää laiminlyöntiä, -
fyysistä väkivaltaa ja seksuaalista hyväksikäyttöä.
Meidän pitää saada heidät tiedostamaan, -
että heidän lapsuudenkotinsa kasvatusmalli ei ollut hyvä ja oikea.
Annamme heille kaikki: vaatteet, ruoan.
Heillä on täällä veljiä ja sisaria.
Tarjoamme koulutuksen ja rakkautta. Iso osa työstä on sen ansiota, -
mitä Tommy tekee hyväksemme.
Kun näen Tommyn täällä, ajattelen: -
hänen menestyksensä salaisuus on, että hän on tehnyt todella paljon -
sydämestään ja rakkaudella. Niin kauan kun olen tuntenut hänet, -
olen nähnyt hänessä sydämen, rakkauden ja huolenpidon.
Kiitos, Hava. - Tarkoitan sitä koko sydämestäni.
Kiitos Jumalalle sinusta. - Kiitos.
Autan juutalaisia palaamaan Israeliin.
Se on profeetallinen liike, ja sitä Jeesus tekee tänään.
Auta minua seuraamaan Jeesusta ja auttamaan juutalaisia takaisin.
Hän ei voi tulla takaisin, ennen kuin juutalaiset ovat täällä -
ja vastaanottaneet Jeesuksen. Auta minua tehtävässä, -
joka on seurakunnan viimeisiä: tuoda Hänen kansansa takaisin Israeliin.
Nyt olen Jordanilla Israelissa.
Tässä on Karin.
Hän tekee nyt saman, minkä miljoonat ihmiset ovat tehneet.
Kaksituhatta vuotta sitten Johannes Kastaja oli täällä.
Yhtäkkiä Jeesus astui esiin varjoista.
Johannes näki Hänet ja sanoi: "Katso! Tuolla on Jumalan Karitsa, -
joka pois ottaa maailman kaikki synnit."
Kun Hän tuli Johanneksen luo, Johannes sanoi Jeesukselle: -
"En voi kastaa Sinua. Sinun pitäisi kastaa minut."
Jeesus vastasi Johannekselle: -
"Sinun pitää tehdä se, täyttääksemme vanhurskauden."
Millainen vanhurskaus se oli, -
että Johanneksen piti kastaa Jeesus, joka oli synnitön?
Hänen ei tarvinnut tehdä parannusta eikä kääntymystä.
Jeesus on veljistä esikoinen. Jeesuksesta Jumala aloittaa uusiksi.
Jeesus kastettiin, sillä Hän katkaisi linjan.
Hän on veljistä esikoinen, ensimmäinen.
Hänen jälkeensä tulevat loput.
Minä tarvitsin kasteen. Karin tarvitsee kasteen.
Nyt kastamme hänet Jumalan valtakuntaan.
Isä, Jeesuksen Kristuksen nimessä, -
kastan Karinin Jeesukseen.
Kastan hänet Isän, Pojan ja Pyhän Hengen nimeen.
PYHÄ HAUTA, JERUSALEM
Olen Jerusalemin sydämessä Pyhän haudan kirkossa.
Tämä on katolinen kirkko. Jeesus ristiinnaulittiin tällä paikalla.
Täällä on Jeesuksen hauta.
Jotkut sanovat, että takanani oleva hauta on Jeesuksen Kristuksen hauta.
Kun Jeesus kuoli puolestasi Golgatalla, Hän otti paikkasi.
Jeesus teki sen, mitä sinä et voi tehdä. Hän otti sinun paikkasi.
Se oli ainoa keino pelastaa sinut.
En voi elää täydellistä elämää etkä voi sinäkään.
Jeesus eli täydellisen elämän sinun ja minun puolesta.
Kun hän meni Getsemanen puutarhaan, Hänestä tuli Tommy, -
Risto, Essi, Katri, Petri.
Hänestä tuli me. Kun Hänet ripustettiin ristille, -
Hän otti sinun paikkasi.
Häntä rangaistiin. Kuolema tuli Hänen ruumiiseensa.
Synti tuli Hänen ruumiiseensa. Se oli minun syntini.
Minun rangaistukseni. Minun kuolemani. Miksi?
Se oli suuri vaihtokauppa. Kun Hän otti syntini, -
kun Hän otti rangaistukseni ja kuolemani, -
Jumala pystyi antamaan minulle Jeesuksen Kristuksen elämän.
Jeesuksen Kristuksen vanhurskauden. Jeesuksen Kristuksen anteeksiannon.
Ja lisäksi jotain muutakin.
Jeesusta haavoitettiin, jotta sinä voit parantua.
Jeesuksesta tuli köyhä. Ristillä Jeesus huusi: "Minun on jano."
Hän oli alaston, nälkäinen ja janoinen.
Häneltä oli viety kaikki.
Jeesuksesta tuli niin köyhä kuin ihminen voi olla.
Koska köyhyys on kirous. Hänestä tuli köyhä, -
jotta Hän voisi jakaa sinulle siunauksistaan.
Isä, Jeesuksen Kristuksen nimessä rukoilen täältä Golgatalta, -
Jeesuksen haudalta. Rukoilen jokaisen katsojan puolesta.
Jeesuksen Kristuksen nimessä otan sen heistä ulos.
Jeesuksen Kristuksen nimessä annan heille anteeksiannon synneistään.
Jeesuksen Kristuksen nimessä teemme nyt vaihtokaupan.
Jeesuksen nimessä, Isä, vapautan hyväksynnän, -
kirkkautesi, parantamisesi, elämäsi virran -
jokaisen katsojan ylle.
Jeesuksen nimessä.
Tiedän varmaksi, ennen kuin lopetan täältä, että elämässäsi tapahtui jotain.
Hänessä tapahtui vaihtokauppa.
Tunnusta se, mitä olen nyt opettanut.
Ota se vastaan ja tule uudeksi ihmiseksi Kristuksessa.
Olen pastori Tommy Jeesuksen Kristuksen missiossa Jerusalemissa.
Jos rukoilit kanssani, olet nyt uusi luomus Kristuksessa.
Älä ota yllesi sellaista, minkä Jumala on ottanut pois yltäsi, -
Elä uutta elämää Jeesuksessa Kristuksessa.
Olet luultavasti kuullut, -
että kun siunaa Israelia, saa siunauksen takaisin.
Olen tehnyt Israel-työtä vuodesta 1996, -
ja voin ehdottomasti vahvistaa, että se pitää paikkansa.
Koko luomakunta perustuu luonnonlakeihin, -
jotka Jumala loi, jotta maailma toimisi.
Se, mitä teemme niillä periaatteilla, vaikuttaa koko elämäämme.
Yksi periaate on rukoilla Israelin puolesta ja antaa Israelille.
Muistat roomalaisupseerin, jonka palvelija parani, -
ja Korneliuksen, jonka koko huonekunta pelastui.
He molemmat elivät periaatetta todeksi.
Kaikki, mitä me tänään teemme TLM-järjestössä, -
alkoi, kun monta vuotta sitten siunasimme Israelia.
En tunne ketään, joka ei olisi Israelin puolesta rukoiltuaan -
ja Israelia siunattuaan saanut siunausta takaisin.
Tunnen liikemiehiä, jotka eivät edes usko Jumalaan -
mutta jotka ovat antaneet Israelille, sillä he ovat tajunneet, -
että sillä on myönteinen vaikutus heidän bisneksiinsä.
Jumalan periaatteet ovat luonnollinen osa luomakuntaa.
Jos niitä elää todeksi, asiat elämässä sujuvat.
Sama pätee anteliaisiin.
Antelias ihminen elää sopusoinnussa luomakunnan periaatteiden kanssa.
Jeesus sanoo: "Antakaa, niin teille annetaan.
Hyvä mitta, sullottu, pudistettu ja kukkurainen".
Paras tapa saada raha ja resurssit virtaamaan on antaa.
Kun antaa, panee koko luomakunnan liikkeelle.
Tulee yhtä maailmankaikkeuden periaatteiden kanssa.
Kun rukoilet Israelin puolesta ja annat Israelille, -
olet linjassa ikivanhojen periaatteiden kanssa -
ja siunaus palaa takaisin sinulle.
Ainoa ero on se, että saat takaisin 30-, 60- tai 100-kertaisesti.
Kaikki hyötyvät siitä, että eletään todeksi periaatteita, -
joiden varassa luomakunta lepää.
Niistä yksi on se, että kun siunaa Israelia, saa siunauksen itsekin.
Lähde mukaan siihen, mitä Jeesus tekee maailmassa tänään.
Kaiken, mitä Tommy tekee, hän tekee yhteistyössä monien kanssa.
Hän uskoo, että Jumalan valtakunnan työ on työtä yhdessä.
Hän on nähnyt siunaukset, jotka tulevat kaikille, -
kun Kristus-ruumis toimii yhdessä.
Seurauksena ovat moninkertaistava vaikutus ja yliluonnollinen suosio, -
kun yhdessä työskentelemme evankeliumin hyväksi.
Yhteydestämme saat voimaa.
Siksi Tommy kutsuu sinut -
mukaan ihmeelliseen työhön, jota Jeesus tekee kanssamme.
Jumalan valtakunta tarvitsee sinua.
Käy kotisivuillamme ja lähde mukaan Jumalan työhön TLM-järjestön kautta.
Suomennos: Marianne Tenetz